Diari Oficial de la Generalitat Valenciana


Sumari del DOGV 4203, del 05-03-2002 (2002/2085)

RESOLUCIÓ de 28 de gener de 2002, de la Direcció General de Planificació i Gestió del Medi, per la qual es declara el règim de caça controlada de la forest denominada el Castellar, propietat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2085


Data del document
:   28-01-2002

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Pobla de Benifassà, la
    * regulació de la caça
    * caça
    * muntanya

RESOLUCIÓ de 28 de gener de 2002, de la Direcció General de Planificació i Gestió del Medi, per la qual es declara el règim de caça controlada de la forest denominada el Castellar, propietat de la Generalitat Valenciana. [2002/A2085]
  
En nom de la protecció, conservació i ordenat aprofitament de la riquesa cinegètica de la forest denominada El Castellar, propietat de la Generalitat Valenciana, ubicada al terme municipal de la Pobla de Benifassà a la província de Castelló, cal atorgar a aquesta zona un règim especial de protecció a través de la figura de zona de caça controlada. Actualment el terreny forma part de la forest la Tenalla (CS-1001).
  
Per tot això, d'acord amb l'article 14 de la Llei de Caça de 4 d'abril de 1970 i 16.2 del seu reglament de 25 de març de 1971 i en ús de les facultats que tinc atribuïdes, resolc:
  
Primer
  
Es declara zona de caça controlada la forest el Castellar, de superfície 231,57 hectàrees, inclosa al Catàleg de Forests d'Utilitat Pública per agregació a la forest la Tenalla, número 2.
  
Límits:
  
Nord: Limita amb la província de Tarragona, la Reserva Nacional de Caça dels Ports de Tortosa i Beseit.
  
Est: finques particulars denominades el Fitó i el Fargall i vedat número (CS-10889).
  
Sud: diferents propietats particulars i vedat número (CS-10995).
  
Oest: forest la Tenalla, propietat de la Generalitat Valenciana i integrat en la Reserva Nacional de Caça dels Ports de Tortosa i Beseit.
  
Els terrenys s'observen en el plànol annex.
  
Segon
  
Es proposa la declaració de zona controlada de forma indefinida mentre confronte amb la Reserva Nacional de Caça dels Ports de Tortosa i Beseit o fins que els terrenys s'integren a l'esmentada reserva.
  
Tercer
  
- L'aprofitament principal serà la cabra salvatge (Capra pyrenaica).
  
- La planificació i gestió de l'aprofitament estarà determinada pels criteris que s'apliquen a la Reserva Nacional de Caça dels Ports de Tortosa i Beseit donada la seua continuïtat i la seua idoneïtat.
  
Quart
  
L'administració dels terrenys sotmesos a la present declaració correspon a la Direcció Territorial de la Conselleria de Medi Ambient a Castelló a través de la Unitat de Caça i Pesca.
  
DISPOSICIÓ FINAL
  
La present resolució entrarà en vigor l'endemà d'haver sigut publicada en el Diari Oficial de la Generalitat Valenciana.